**Maktab Rendah Sains MARA Imtiaz YT Ketengah** (singkatan: **MRSM Imtiaz YT Ketengah**) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Bandar Al-Muktafi Billah Shah, dalam daerah Dungun di negeri Terengganu. Pembinaan projek MRSM ini adalah hasil usahasama kerajaan negeri Terengganu melalui Yayasan Terengganu, MARA dan Lembaga Kemajuan Terengganu Tengah (KETENGAH). Sekolah ini termasuk dalam rangkaian projek di bawah Strategi Lautan Biru Kebangsaan (NBOS). MRSM ini merupakan MRSM ke-5 yang terdapat di negeri Terengganu dan MRSM ke-51 dibina. Maktab ini merupakan perintis yang melaksanakan aliran SPMRSM Sains Keusahawanan, di mana pelajar akan didedahkan kepada subjek-subjek dan program yang berteraskan keusahawanan.

MRSM Imtiaz YT Ketengah disahkan tidak lagi beroperasi ekoran kekangan kewangan MARA untuk memastikan keadaan MRSM ini dalam kondisi yang terbaik.

Sejarah
-------

### Penubuhan maktab

Penubuhan MRSM YT Ketengah adalah selaras di bawah Akta Majlis Amanah Rakyat Bil. 20 Tahun 1966 sebagai satu usaha untuk mencapai matlamat MARA dalam bidang latihan dan pendidikan. Sehingga kini, MRSM menawarkan empat sistem pendidikan khusus kepada pelajar iaitu aliran IGCSE, *International Baccalaureate Middle Years Programme*, Ulul Albab dan Teknikal serta sistem pendidikan umum. Nama Imtiaz YT Ketengah diambil berdasarkan kepada jalinan kerjasama di antara Kementerian Kemajuan Luar Bandar dan Wilayah Malaysia di bawah agensi MARA, kerajaan negeri Terengganu di bawah Lembaga Kemajuan Terengganu Tengah (KETENGAH) serta Yayasan Terengganu (YT).

Di bawah Strategi Lautan Biru Kebangsaan (NBOS), pembinaan projek MRSM ini dapat menjimatkan kos di mana kos pembinaan keseluruhan yang perlu ditanggung MARA jika tiada usahasama mencecah hampir RM50 juta. Berbeza dengan Sekolah Menengah Imtiaz yang menerapkan aspek keagamaan, MRSM Imtiaz YT Ketengah pula menawarkan sistem pendidikan sains keusahawanan dan ditawarkan untuk pelajar menengah atas sahaja.

Pengambilan pelajar sulung telah diadakan pada 21 Mac 2016 dan 4 April 2016 di mana seramai 110 orang pelajar tingkatan 4 telah mendaftar masuk untuk sesi tahun 2016.

Penutupan operasi
-----------------

MRSM Imtiaz YT Ketengah menamatkan operasi pada 31 Disember 2019 hasil keputusan bersama antara MARA dan Yayasan Terengganu. MARA menghadapi kekangan kewangan untuk memastikan kemudahan yang disediakan di MRSM-IMTIAZ YT Ketengah setaraf dengan MRSM yang lain. Selain itu berlakunya percanggahan kepentingan dan tanggungjawab antara pihak-pihak yang terlibat. Pelajar-pelajar Tingkatan Empat dipindahkan ke MRSM Kuala Terengganu bagi menduduki Sijil Pelajaran Malaysia pada tahun berikutnya. Sebuah MRSM baharu sedang ditubuhkan oleh pihak MARA di Dungun. Tapak MRSM ini digunakan oleh kerajaan negeri sebagai Sekolah Menengah Islam Darul Iman (SMIDI).

Rujukan
-------

1. ↑  "Lebih banyak MRSM akan dibina". Berita Harian. 9 April 2016. Dicapai pada 2 Jun 2017.
2. 1 2  "MB rasmi MRSM Imtiaz YT Ketengah". KETENGAH. 9 April 2016. Diarkibkan daripada yang asal pada 2017-05-29. Dicapai pada 2 Jun 2017.
3. 1 2  "Bina MRSM di bawah NBOS lebih jimat kos". Utusan Online. 10 April 2016. Dicapai pada 2 Jun 2017.
4. ↑  "MRSM IMTIAZ KETENGAH DIRASMI 19 APRIL INI". Jabatan Pendidikan Negeri Terengganu. 26 Mac 2016. Diarkibkan daripada yang asal pada 2017-05-05. Dicapai pada 2 Jun 2017.
5. ↑  NORHASPIDA YATIM (23 Oktober 2019). "MRSM Imtiaz YT Ketengah ditutup". *Sinar Harian*. Dicapai pada 5 Julai 2022.
6. ↑  MOHD RIDZUAN ABU HASSAN (24 Oktober 2019). "Mara sahkan MRSM Imtiyaz YT Ketengah tamat operasi 31 Disember". *Sinar Harian*. Dicapai pada 5 Julai 2022.
7. ↑  Wartawan BO (27 November 2019). "SMIDI Ganti MRSM Imtiyaz YT". *Buletin Online*. Dicapai pada 5 Julai 2022.

Lihat juga
----------

* Maktab Rendah Sains MARA
* Majlis Amanah Rakyat

| * l
* b
* s
 Maktab Rendah Sains MARA |
| --- |
| Program Premier | 

|  |  |
| --- | --- |
| Zon utara | 
* MRSM Arau
* MRSM Baling
* MRSM Beseri
* MRSM Merbok
* MRSM PDRM Kulim
* MRSM Pendang
* MRSM Pengkalan Hulu
* MRSM Transkrian

 |
| Zon timur | 
* MRSM Besut (YT Besut)
* MRSM Pasir Tumboh
* MRSM Kuala Krai
* MRSM Jeli
* MRSM Kuala Terengganu
* MRSM Kuala Berang
* MRSM Muadzam Shah
* MRSM Tun Ghazali Shafie (Kuala Lipis)

 |
| Zon barat | 
* MRSM Gerik
* MRSM Lenggong
* MRSM Pasir Salak
* MRSM Serting
* MRSM Sultan Azlan Shah (Kuala Kangsar)

 |
| Zon selatan | 
* MRSM Batu Pahat
* MRSM Muar
* MRSM Mersing
* MRSM Terendak

 |
| Zon Sabah dan Sarawak | 
* MRSM Betong
* MRSM Kota Kinabalu
* MRSM Mukah
* MRSM Tun Mustapha

 |

 |
| Program IGCSE | 
* MRSM Alor Gajah
* MRSM Johor Bahru
* MRSM Kuala Klawang
* MRSM Kuala Kubu Bharu
* MRSM Kuantan
* MRSM Kubang Pasu
* MRSM Kuching
* MRSM Langkawi
* MRSM Parit
* MRSM Tumpat
* MRSM Tun Abdul Razak

 |
| Program IB MYP | 
* MRSM Balik Pulau
* MRSM Tun Dr Ismail (Pontian)
* MRSM Tun Mohammad Fuad Stephens

 |
| Program Ulul Albab | 
* MRSM ATM Bera
* MRSM Bagan Datuk
* MRSM FELDA (Trolak)
* MRSM Gemencheh
* MRSM Kepala Batas
* MRSM Kota Putra
* MRSM Semporna
* MRSM Sungai Besar

 |
| Program Teknikal | 
* MRSM Bentong

 |
| Program Bitara/PKP | 
* MRSM Pengkalan Chepa
* MRSM Taiping
* MRSM Tun Ghafar Baba (Jasin)

 |
| Tutup Operasi | 
* MRSM Imtiaz YT Ketengah
* MRSM-YT Dungun

 |
| 
* Majlis Amanah Rakyat
* Pendidikan di Malaysia
* Kementerian Pendidikan Malaysia

 |

|  |  |
| --- | --- |
| Ikon tunas | Rencana mengenai sekolah di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s